cyanic-selkie/wikianc huggingface dataset:
გაეროს ბავშვთა ფონდი
ჩვილ ბავშვთა სიკვდილიანობა
გაეროს ბავშვთა ფონდისთვის მნიშვნელოვან გამოწვევას წარმოადგენს მსოფლიოს ცალკეულ რეგიონებში სიკვდილიანობის მაღალი მაჩვენებელი, განსაკუთრებით სუბსაჰარული აფრიკის რეგიონში. 2013 წლის მონაცემებით რეგიონში სიკვდილიანობის ყველაზე მაღალი ხარისხი ფიქსირდებოდა. გარდაცვლილთა რაოდენობა 92 ყოველ 1000 ახალშობილზე. თუმცა, აღსანიშნავია რომ ბოლო წლებში კლების ტენდეცია შეინიშნება, 2017 წლის მონაცემით გარდაცვლილთა რაოდენობა 87-ს უტოლდებოდა.
2005 წელს სამედიცინო ჟურნალ „The Lancet“-ის რედაქტორის, რიჩარდ ჰორტონის განცხადებით, გარდაცვლილთა შემთხვევების 60%-ის პრევენცია შესაძლებელი იქნებოდა შესაბამისი ინტერვენციის შემთხვევაში, თუმცა, სამწუხაროდ მსგავსი ტიპის ჩართულობის საკმაოდ დაბალი ხარისხია იმ 42 ქვეყანაში, რომელიც პასუხისმგებელია გარდაცვლილთა შემთხვევების 90%-ზე. კრიტიკოსები აღნიშნავენ, რომ იუნისეფის ფოკუსი ბავშვთა უფლებებზე იდეალისტურად გამოიყურება მაშინ როდესაც პრიორიტეტული უნდა იყოს ბავშვების გადარჩენა. ამის გათვალისწინებით, ისინი მიიჩნევენ, რომ იუნისეფმა ირიბად ხელი შეუწყო ბავშვთა სიკვდილიანობის კრიზისის წარმოშობას.
ინოვაცია ბავშვებისთვის
თანამედროვე სამყაროში, ტექნოლოგიური რევოლუციის პირობებში გაეროს ბავშვთა ფონდი ყოველდღიურად ცდილობს ბავშვთა პრობლემების გადაჭრას ახალი ინოვაციური გზებით. იუნისეფი ტექნოლოგიებსა და თანამედროვე მიდგომებს სამი უმთავრესი მიზნის მისაღწევად იყენებს:
ფონდი მუდმივად მუშაობს იმისთვის რომ ბავშვებმა რეალური სარგებელი მიიღონ თანამედროვე ტექნოლოგიური შესაძლებლობებით და ამავდროულად დაცული იყვნენ შესაძლო ტექნოლოგიური რისკებისგან. აღნიშნული მიზნების მისაღწევად გაეროს ბავშვთა ფონდი აქტიურად თანამშრომლობს კერძო სექტორთან, კვლევით ინსტიტუტებთან და ადგილობრივ მეწარმეებთან.
ფონდი და საქართველო
გაეროს ბავშვთა ფონდი ახორციელებს თავის პროგრამას მსოფლიოს 157 ქვეყანაში, მათ შორის საქართველოშიც. ფონდი 20 წელზე მეტია ეხმარება საქართველოს მთავრობას ბავშვთა უფლებების დაცვასა და ბავშვის უფლებათა კონვენციით ნაკისრი ვალდებულებების შესრულებაში. 2016-2020 წლების ეროვნული პროგრამის ძირითადი მიზანია საქართველოს მხარდაჭერა ბავშვის უფლებათა განხორციელებაში ყველაზე ღარიბი და დაუცველი ბავშვების სოციალური ინკლუზიისა და უთანასწორობის აღმოფხვრის გზით.
საქართველოში გაეროს ბავშვთა ფონდის წარმომადგებნლობის პრიორიტეტებია: ოჯახების დახმარება ბავშვისათვის მზრუნველი გარემოს შესაქმნელად; ბავშვზე ორიენტირებული სოციალური დაცვის სისტემის შექმნა; ხარისხიანი სკოლამდელი და დაწყებითი განათლების უზრუნველყოფა; დაუცველი ოჯახების დახმარება ბავშვზე მორგებული სოციალური სერვისების მიწოდებით; აფხაზეთში მცხოვრები ბავშვებისა და ქალების დახმარება ხარისხიანი ჯანდაცვის, განათლებისა და სოციალური მომსახურებების მიწოდებით.
გაეროს ბავშვთა ფონდისა და საქართველოს მთავრობის კიდევ ერთი პრიორიტეტია არასრულწლოვანთა მართლმსაჯულების სისტემის რეფორმა. UNICEF-ის მხარდაჭერით, საქართველოს არასრულწლოვანთა დაწესებულებებში დაინერგა სასჯელის ინდივიდუალური დაგეგმვის სისტემა, რომელიც მულტიდისციპლინარული გუნდის ერთობლივი მუშაობით ავლენს მოზარდთა სასწავლო და სარეაბილიტაციო საჭიროებებს და რისკების ინდივიდუალურად შეფასებას ახდენს.
კრიტიკა
რიგი მართლმადიდებელი ეკლესიებისა აკრიტიკებს გაეროს ბავშვთა ფონდს, იმასთან დაკავშირებით, რომ მხარი დაუჭირა ერთსქესიანი ქორწინების აღიარებას.
ასევე აკრიტიკებს კათოლიკური ეკლესიაც (ვატიკანი ზოგჯერ იუნისეფს უწყვეტს დაფინანსებას) ამერიკის ცხოვრების ლიგის და სხვა ორგანიზაციების მიერ გავრცელებული ინფორმაციის თანახმად, რომ გაეროს ბავშვთა ფონდმა გამოიყენა ეს თანხა სტერილიზაციისა და აბორტების დასაფინანსებლად. კათოლიკური ეკლესია ასევე ადანაშაულებს იუნისეფს აბორტების მხარდაჭერისათვის 1987 წელს კენიაში ჩატარებულ საერთაშორისო კონფერენციაზე, რომელიც მხარს უჭერდა დედათა და ბავშვთა ჯანმრთელობის გამტკიცების საკითხებს.
ამასთანავე, გაეროს ბავშვთა ფონდი გააკრიტიკეს იმის გამო, რომ ფინანსურად დაუჭირა მხარი ჩინეთის მიერ საკუთარ ქვეყანაში განხორციელებული „ერთი შვილის” პოლიტიკას. 1993 წელს დაფიქსირდა შემოწირულების ზრდა 2-დან 5 მილიონ დოლარამდე.
სქოლიო
ბავშვთა ფონდი კატეგორია:ნობელის პრემიის ლაურეატები მშვიდობის განმტკიცებაში
უმიროვო
უმიროვო (Үмәр; Умирово) — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2010 წლის მონაცემებით სოფელში ცხოვრობს 471 ადამიანი. რაიონულ ცენტრ ბაკალიდან დაშორებულია 16 კილომეტრით. უახლოესი რკინიგზის სადგურია ტუიმაზი, რომელიც დაშორებულია 90 კმ-ით.
2002 წლის აღწერის მიხედვით მოსახლეობის უმრავლესობას თათრების ეთნოკონფესიური ჯგუფი — კრიაშინები (79 %) შეადგენენ.
სქოლიო
კატეგორია:ბაკალის რაიონის სოფლები
მაკულატურა
მაკულატურა (გერმ. Makulatur, ლათ. maculo — ვსვრი, ვაჭუჭყიანებ) — ვადაგასული ქაღალდისა და მუყაოს ნაკეთობანი, აგრეთვე პოლიგრაფიულ და სხვა საწარმოთა ქაღალდის ნარჩენები. იყენებენ ქაღალდის ფაბრიკებში მეორად საქონლად. მაკულატურის უტილიზაციას დიდი სახალხო-სამეურნეო მნიშვნელობა აქვს. იგი საშუალებას იძლევა, დავზოგოთ მერქნის ნედლეული და შევამციროთ მზა პროდუქციის თვითღირებულება. მაკულატურა 1,5-2,5-ჯერ იაფია, ვიდრე ჩვეულებრივი ბოჭკოვანი ნახევარფაბრიკატი. 1 ტონა მაკულატურის გამოყენებით დაიზოგება 4 მ³ მერქანი. ზოგ ქვეყანაში — იაპონია, გერმანია და სხვა. — გამოყენებული მაკულატურის რაოდენობა მთელი მოხმარებული ქაღალდის პროდუქციის 50%-ს აღწევს.
ლიტერატურა
კატეგორია:ქაღალდი კატეგორია:ნარჩენების უტილიზაცია
Makulatur Макулатура
ისარი (სეზონი 3)
სატელევიზიო სერიალ „ისრის“ (Arrow) მესამე სეზონის პრემიერა 2014 წლის 8 ოქტომბერს გაიმართა და 2015 წლის 13 მაისს დასრულდა.იგი შედგებოდა 23 ეპიზოდისგან.
აღწერა
თავის ცხოვრებაში ორი მნიშვნელოვანი ბრძოლის შემდეგ ოლივერ ქუინი ცდილობს დაიბრუნოს თავისი ცხოვრება და კომპანია, მაგრამ ყველაფერი ასე მარტივად არ არის. ამ სეზონში მას და მის "ისრის" გუნდს კიდევ ერთი მტერი გამოუჩნდებათ მკვლელთა ლიგის მეთაურის - რას ალ გულის სახით.
რესურსები ინტერნეტში
კატეგორია:2014 წლის ამერიკული სატელევიზიო სეზონები კატეგორია:2015 წლის სატელევიზიო სეზონები
ოლმეკები
მინი|250x250პქ|ლა-ვენტაში აღმოჩენილი 3მ სიმაღლის კოლოსალური თავი ოლმეკები – უძველესი, კოლუმბამდელი ცივილიზაცია, რომელიც ცხოვრობდა სამხრეთ-ცენტრალური მექსიკის ტროპიკულ დაბლობზე, თანამედროვე ვერაკრუსისა და ტაბასკოს შტატების ტერიტორიაზე.
ეს ცივილიზაცია ყვაოდა ჩვენს ერამდე 1500-400 წლებში. ეს იყო პირველი მესოამერიკული ცივილიზაცია, რომელმაც საფუძველი ჩაუყარა აქ შემდგომი ცივილიზაციების განვითარებას. სხვა მომდევნო, უახლოესი საზოგადოებების მსგავსად, ვარაუდობენ, რომ ოლმეკებიც ასრულებდნენ სისხლის გამოშვების რიტუალს და თამაშობდნენ ბურთს.
ოლმეკებისათვის დამახასიათებელი ყველაზე ცნობილი ასპექტია მათი ხელოვნების ნიმუშები, კოლოსალური ზომის თავები. მე-19 საუკუნის ბოლოსა და მე-20 საუკუნის დასაწყისში, ოლმეკების არტეფაქტები იყიდებოდა კოლუმბამდელი ხელოვნების მაღაზიებშიც კი. ოლმეკების ხელოვნების ნიმუშები მიჩნეულია ყველაზე გასაოცრად და ლამაზად უძველეს ამერიკულ ნიმუშებს შორის, უფრო მეტიც, ისინი მსოფლიო შედევრებს შორის იკავებენ ადგილს.
მიმოხილვა
thumb|300px|right|"ოლმეკების ჰართლენდი" „ოლმეკების „ჰართლენდი“ — ამ ტერმინით მოიხსენიებენ არგეოლოგები მექსიკის ყურის სანაპირო დაბლობებს, სადაც დაიბადა ოლმეკების ცივილიზაცია. ამ ტერიტორიას ახასიათებს ჭაობები, პატარა გორაკები, ქედები და ვულკანები. ჩრდილოეთით ის შემოსაზღვრულია ტუშტლასის მთებით. აქ ოლმეკებმა ააშენეს ქალაქი-სალოცავების კომპლექსები: სან-ლორენცო-ტენოჩტიტლანი, ლა-ვენტა, ტრე-საპოტესი და ლაგუნა-დე-ლოს-კეროსი.
წარმოშობა
ხალხი, რომლებსაც ოლმეკებს ვეძახით, ქალაქ სან-ლორენცო-ტენოჩტიტლანის ტერტიტორიაზე გამოჩნდნენ დაახლოებით ძვ.წ. 1400 წელს. ცივილიზაციის დაწიანურება და აყვავება განაპირობა ძალზე ხელსაყრელმა ადგილობრივმა გეოგრაფიულმა გარემომ – უპირველესად ეს იყო წყლით კარგად მომარაგებული ალუვიური ნიადაგები. ეს ტერიტორია წარმოადგენს მდინარე კოაცაკოალკოსის აუზს, ამ მხრივ იგი შეიძლება შევადაროთ სხვა უძველესი ცივილიზაციის ცენტრებს – ნილოსს, ინდს, ყვითელი მდინარის ხეობას, მესოპოტამიას. მოსახლეობა დაყოფილი იყო კლასებად. ყველაფრის წარმმართველი იყო ელიტა. სწორედ ამ ელიტისთვის შეიქმნა ის ულამაზესი და ძვირფასი არტეფაქტები (გათხრებისას აღმოჩენილი ხელოვნების ნიმუშები) რომლითაც დღეს ყველაზე მეტად იცნობენ ოლმეკების ცივილიზაციას.
thumb|250px|right|თევზი-ჭურჭელი. ძვ.წ.XII-IX საუკუნეები
დაცემა
ჩვენთვის დაზუსტებით არაა ცნობილი ოლმეკების ცივილიზაციის მზის ჩასვენების მიზეზი. ერთი, რაც ცნობილია, ისაა, რომ ძვ.წ. 400-350 წლებში “ოლმეკების ჰართლენდის” აღმოსავლეთ ნაწილი მოსახლეობისგან დაცარიელდა და ეს ტერიტორია დაუსახლებელი დარჩა ჩვ.წ. მე-19 საუკუნემდე. ტერიტორიის ასეთი დეპოპულაცია განპირობბული იყო “გარემოს ძალზე სერიოზული ცვლილებით, რომელშიც სერიოზული გახდა მსხვილი ფერმერული აქმიანობის წარმოება”. ოლმეკები კი მთლიანად დამოკიდებულნი იყვნენ სოფლის მეურნეობაზე, ნადირობასა და შემგროვებლობაზე. მეცნიერების აზრით, ეს ცვლილებები გამოწვეული იყო ტექტონიკური ძვრებით ან მდინარეების დაშლამვით. მინი|250px|left|ოლმეკების [[ნეფრიტის ნიღაბი]]
კოლოსალური თავები
ის, რითაც ოლმეკები ყველაზე მეტად არიან საზოგადოებისათვის ცნობილნი, ესაა უზარმაზარი, კოლოსალური თავები. როგორც ერთ-ერთი კოლუმბამდელი უცნობი ტექსტი გვეუბნება, ეს თავები მაშინაც ბევრი განსჯის საგანი იყო. არავინ იცის თუ რას წარმოადგენენ ისინი, ერთ-ერთი ვერსიით ისინი ბურთის მოთამაშეები არიან, მაგრამ უფრო ხშირად მიიჩნევენ, რომ ეს მმართველთა თავების გამოსახულებაა.
დღეისათვის აღმოჩენილია 17 ასეთი უზარმაზარი თავი. უდიდესი თავის სიმაღლე 3,4 მეტრია, ხოლო წონა დაახლოებით 50 ტონა.
სქოლიო
კატეგორია:ამერიკის ხალხები
ალექსანდრე ბუჭყიაშვილი
მინი|ალექსანდრე ბუჭყიაშვილი ალექსანდრე ბეჟანის (ბორისის) ძე ბუჭყიაშვილი (ბუჩქიევი) (დ. 24 აგვისტო, 1825 ― გ. 28 თებერვალი, 1902, თბილისი) — რუსეთის არმიის არტილერიის გენერალ-ლეიტენანტი (1893), ერეკლე II-ის მინბაშის ივანე ბუჭყიაშვილის შვილიშვილი; რუსეთის არმიის ოფიცრების ივანე, ვახტანგ და მიხეილ ბუჭყიაშვილების ძმა.
სწავლობდა ჯერ თბილისის გიმნაზიაში, 1837-1844 პეტერბურგის კადეტთა კორპუსში. მსახურობდა ცარსკოე-სელოს საარტილერიო ბატარეაში, ბესარაბიაში. 1851-იდან ბუჭყიაშვილი ჩრდილოეთ კავკასიაში გადაიყვანეს. მონაწილეობდა რუსეთ-ოსმალეთის (1853-1856; 1877-1878) ომებში. მსახურობდა ფინეთში (1887-1892) საარტილერიო ბრიგადის მეთაურად. 1893 გადადგა სამხედრო სამსახურიდან. იყო მრავალი ორდენის კავალერი. დაკრძალულია ანჩისხატის ეკლესიაში.
ლიტერატურა
კატეგორია:რუსეთის იმპერიის გენერლები კატეგორია:დაბადებული  24 აგვისტო კატეგორია:დაბადებული 1825 კატეგორია:გარდაცვლილი 28 თებერვალი კატეგორია:გარდაცვლილი 1902 ა
Never Say Die!
Never Say Die! — ინგლისური როკ-ჯგუფ Black Sabbath-ის მერვე სტუდიური ალბომი. გამოვიდა 1978 წელს. ალბომი გამოსცეს ლეიბლებმა Vertigo და Warner Bros..
სქოლიო
კატეგორია:Black Sabbath-ის ალბომები კატეგორია:1978 წლის ალბომები კატეგორია:ალბომები Hipgnosis-ის გარეკანის დიზაინით კატეგორია:Vertigo Records-ის ალბომები კატეგორია:Warner Bros. Records-ის ალბომები
თითა კახური
თავკვერი თეთრი — ქართული აბორიგენული თეთრყურძნიანი სასუფრე ვაზის ჯიში კახეთიდან.
ბოტანიკური აღწერა
ზრდასრული ფოთოლი საშუალო ზომისაა, მომრგვალო ან განიერ ოვალური ფორმის, ხუთნაკვთიანი, იშვიათად სამნაკვთიანი. ქვედა იარუსზე კი მთლიანი ფოთლებიც გვხვდება. ფოთლის ქვედა მხარე საშუალო სიხშირის აბლაბუდისებრ-ჯაგრისებრადაა შებუსული. ყვავილი მდედრობითი სქესისაა. მტევანი საშუალო ზომის, ცილინდრული ფორმისაა, დატოტვილი ან ცილინდრულ-კონუსური ფორმის. მტევნები მეტწილად თხელია, აგრეთვე გვხვდება საშუალო სიკუმსის. მარცვალი მსხვილი, მოგრძო ან გრძელია, სიმწიფის დროს ქარვისფერი. კანი თხელი და გამჭვირვალე აქვს^ თხელი ცვილისებრი ფიფქით დაფარული. რბილობი მკვრივია, კნატუნა, ნაკლებ წვნიანი. გემო სასიამოვნო და ჰარმონიული აქვს, სუსტად განვითარებული ჯიშური არომატით.
თითას სავეგეტაციო პერიოდი 143-დან 150 დღემდე მერყეობს. მტევნის წონა 100-350 გრამია, საჰექტარო მოსავლიანობა კი 8.0-9.0 ტონა. ყურძნის სრული სიმწიფის პერიოდში მისი შაქრიანობა აღწევს 16-18%-ს, ხოლო მჟავიანობა — 4.8-7 გ/ლ-ს.
ლიტერატურა
კატეგორია:კახეთის ვაზის ჯიშები კატეგორია:ვაზის თეთრყურძნიანი სასუფრე ქართული ჯიშები
კამასარი
კამასარი (Camaçari) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება სალვადორის აგლომერაციის მეზორეგიონს.
2010 წლის მონაცემებით, მოსახლეობა 255 238 ადამიანს შეადგენდა. ფართობი 759.802 კმ²-ია. მოსახლეობის სიმჭიდროვე 335.93 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
ახალი ჩორდი
დემოგრაფია
2014 წლის აღწერის მონაცემებით სოფელში ცხოვრობს 15 ადამიანი.
სქოლიო
კატეგორია:ონის მუნიციპალიტეტის სოფლები
გურამ ნიშნიანიძე
გურამ დავითის ძე ნიშნიანიძე (დ. 8 ივლისი, 1939, ზესტაფონი) — ყოფილი ქართველი ფეხბურთელი და მწვრთნელი.
დაიბადა 1939 წლის 8 ივლისს. ზესტაფონში. 1959 წელს მიიწვია უშანგი სალდაძემ ქუთაისის „ტორპედოში“, რომელიც უკვე სსკ–ს „ბ“ კლასში გამოდიოდა. რიონისპირელთა კაპიტანი განსაკუთრებით 1961 წელს იხსენებს, როდესაც „ტორპედომ“ პირველად მოიპოვა საკავშირო უმაღლესი ლიგის საგზური. 1964 წელს თბილისის დინამო ჩემპიონი გახდა. მის უპირველეს მეტოქეს მოსკოვის „ტორპედოს“ შინ მოუგეს ქუთაისის „ტორპედოელებმა“. იმ წელს ისინი გათამაშებაში მოხვდნენ და სძლიეს გორკის „დინამოს“. ფეხბურთელის კარიერა გურამ ნიშნიანიძემ ექიმების რეკომენდაციით 26 წლისას დაამთავრა. მწვრთნელობა ორჯერ სცადა და ორივეჯერ ვსევოლდ ბლინკოვთან ერთად, რომელიც ქუთაისი „ტორპედოს“ 60–იან წლების ბოლოს ედგა სათავეში.
რესურსები ინტერნეტში
კატეგორია:დაბადებული 8 ივლისი კატეგორია:დაბადებული 1939 კატეგორია:ზესტაფონის მუნიციპალიტეტში დაბადებულები კატეგორია:ქართველი ფეხბურთელები კატეგორია:ქუთაისის ტორპედოს ფეხბურთელები კატეგორია:ქართველი ფეხბურთის მწვრთნელები
ალასან უატარა
ალასან დრამან უატარა (Alassane Dramane Ouattara, დ. 1 იანვარი 1942, დიმბოკრო, კოტ-დ’ივუარი) — კოტ-დ’ივუარის პოლიტიკური მოღვაწე. ქვეყნის პრემიერ-მინისტრი 1990–1993 წწ. და პრეზიდენტი 2011 წლის 11 აპრილიდან.
სქოლიო
კატეგორია:კოტ-დ’ივუარის პრეზიდენტები კატეგორია:დაბადებული 1 იანვარი კატეგორია:დაბადებული 1942 კატეგორია:კოტ-დ’ივუარის პრემიერ-მინისტრები კატეგორია:კოტ-დ’ივუარელი პოლიტიკოსები
რივოლის ბრძოლა
ლიტერატურა
კატეგორია:საფრანგეთის ბრძოლები კატეგორია:ავსტრიის ბრძოლები კატეგორია:XVIII საუკუნის ბრძოლები
კალიშტლაუაკა
thumb|right|300px|სტრუქტურა 3, ქარის ღმერთის ტაძარი კალიშტლაუაკა – მესოამერიკული არქეოლოგიური ძეგლი მექსიკაში, მეხიკოს შტატში, ქალაქ ტოლუკას მახლობლად. მისი ნამდვილი სახელია „მატლაცინკო“. იგი იყო ძლევამოსილი დედაქალაქი, რომლის მეფეებიც აკონტროლებდნენ საკმაოდ დიდ ტერიტორიას ტოლუკას ხეობაში.
1930 წელს, არქეოლოგმა ხოსე გარსია პაიონმა გათხარა კალიშტლაუაკას მონუმენტური არქიტექტურა და უამრავი სხვა ტაძარი და ნაგებობა აღმოაჩინა. მათ შორის ყველაზე მნიშვნელოვანია სტრუქტურა 3, აცტეკთა ქარის ღმერთის — ეჰეკატლის მრგვალი ტაძარი. ასევე სტრუქტურა 17 — დიდი სამეფო სასახლე. არქიტექტურა და ქვის სკულპტურები მიეკუთვნება გვიან პოსტკლასიკურ აცტეკურ ძეგლებს (ახ. წ. 1100-1520 წ.წ.)
რესურსები ინტერნეტში
კატეგორია:მექსიკის არქეოლოგიური ძეგლები
მეტეხის ამაღლების ეკლესია
მეტეხის ამაღლების ეკლესია – ეკლესია კასპის მუნიციპალიტეტის სოფელ მეტეხის აღმოსავლეთით. თარიღდება გვიანდელი ფეოდალური ხანით.
ეკლესია დარბაზულია (5 X 4 მ), ნაგებია ნატეხი და რიყის ქვით. კონსტრუქციის ნაწილებში, კუთხეებსა და წირთხლებზე გამოყენებულია შირიმის ქვა. შესასვლელი სამხრეთიდანაა. ნახევარწრიული აფსიდის ღერძზე თაღოვანი სარკმელია. აფსიდი დარბაზისგან გამოყოფილია მხრებით, რომლებზეც მარტივი სატრიუმფო თაღია გადაყვანილი. საკურთხევლის წინ დგას მცირე ზომის ორმალიანი კანკელი. დარბაზი გადახურულია პილასტრებზე გადაყვანილი ცილინდრული კამარით, რომელსაც ორი შეკიდული საბჯენი თაღი აქვს. ეკლესიის ინტერიერი და კანკელი შელესილია. საკურთხევლის ბაქანი არ არის გამოყოფილი. იატაკი დატკეპნილი მიწისაა.
ლიტერატურა
კატეგორია:კასპის მუნიციპალიტეტის ტაძრები
Lasioglossum minutuloides
Lasioglossum minutuloides — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1978 წელს.
სქოლიო
minutuloides
რიო-დე-ლა-პლატის ვიცე-სამეფო
რიო-დე-ლა-პლატა – ესპანეთის ვიცე-სამეფო სამხრეთ ამერიკაში. მოიცავდა თანამედროვე არგენტინის, ურუგვაის, პარაგვაისა და ბოლივიის ტერიტორიებს. დაარსდა 1776 წელს მას, შემდეგ, რაც პერუს ვიცე-სამეფო ორად გაიყო. არსებობდა 1810 წლამდე, როდესაც აჯანყებულმა პატრიოტებმა ვიცე-მეფე მაისის რევოლუციის შედეგად დაამხეს.
რესურსები ინტერნეტში
კატეგორია:არგენტინის ისტორია კატეგორია:ბოლივიის ისტორია კატეგორია:პარაგვაის ისტორია კატეგორია:ურუგვაის ისტორია კატეგორია:ისტორიული სახელმწიფოები
ისარი (სეზონი 4)
სატელევიზიო სერიალ „ისრის“ (Arrow) მეოთხე სეზონის პრემიერა 2015 წლის 7 ოქტომბერს გაიმართა და 2016 წლის 25 მაისს დასრულდა.იგი შედგებოდა 23 ეპიზოდისგან.
აღწერა
საკუთარი ცხოვრების განმავლობაში მომხდარი ორი მნიშვნელოვანი ბრძოლის შემდეგ, ოლივერ ქუინი ცდილობს დაიბრუნოს მისი ცხოვრება და კომპანია, მაგრამ ყველაფერი ასე მარტივად არ არის. ამ სეზონში მას და მის "ისრის" გუნდს კიდევ ერთი მტერი გამოუჩნდებათ მკვლელთა ლიგის მეთაურის - რას ალ გულის სახით.
რესურსები ინტერნეტში
კატეგორია:2015 წლის ამერიკული სატელევიზიო სეზონები კატეგორია:2016 წლის სატელევიზიო სეზონები
ურმანი (ბაკალის რაიონი)
ურმანი (Урман; Урман) — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2010 წლის მონაცემებით სოფელში ცხოვრობს 296 ადამიანი. რაიონულ ცენტრ ბაკალიდან დაშორებულია 4 კილომეტრით. უახლოესი რკინიგზის სადგურია ტუიმაზი, რომელიც დაშორებულია 78 კმ-ით.
სამარი (კუნძული)
მინი|მარჯვნივ|200პქ|კუნძული სამარი. სამარი — კუნძული ფილიპინებში, მდებარეობს ვისაიასის კუნძულების აღმოსავლეთ ნაწილში. ადმინისტრაციული დაყოფის თვალსაზრისით ეს ტერიტორია იყოფა სამ პროვინციად: სამარი, ჩრდილოეთი სამარი და აღმოსავლეთი სამარი. კუნძული სამარი სრუტეებითაა გამოყოფილი სხვა მცირე ზომის კუნძულებს: ლაიტეს და ბილირანის, ეს კუნძული განეკუთვენაბ აღმოსავლეთ ვისაიასის რეგიონს. სამარი ფილიპინების სიდიდით მეოთხე კუნძულია ლუსონის, მინდანაოს და ნეგროსის შემდეგ.
ურმანი (ბაკალის რაიონი)
2002 წლის აღწერის მიხედვით მოსახლეობის უმრავლესობას ბაშკირები (41 %) შეადგენენ.
სქოლიო
კატეგორია:ბაკალის რაიონის სოფლები
სამარი (კუნძული)
კუნძულის ფართობი შეადგენს 13 080 კმ². აქ განვითარებულია სოფლის მეურნეობა. სოფლის მეორნეობიდან განსაკუთრებით განვითარებულია მემეცენარეობა, კუნძულზე მოჰყავთ: ბრინჯი, სიმინდი, ბანანი, ციტრუსი, მანგო, ყავა, კაკაო, აბაკა, შაქრის ლერწამი. აქ აგრეთვე მისდევენ მეცხოველეობას. კუნძულზე არის ტყის დიდი საფარი.
მეორე მსოფლიო ომის პერიოდში ამ ტერიტორიაზე იმართებოდა მნიშვნელოვანი ბრძოლები ამერიკელებსა და იაპონელებს შორის. 1944 წელს აქ გაიმართა ლაიტეს ყურის ბრძოლა.
კატეგორია:ფილიპინების კუნძულები კატეგორია:ვისაიასის კუნძულები
უბისის მონასტერი
უბისა — წმინდა გიორგის სახელობის ტაძარი და სამონასტრო კომპლექსი სოფელ უბისის ჩრდილო-აღმოსავლეთით, იმერეთში.
არქიტექტურა
ტაძარი დარბაზული ტიპისაა. მის ძირითად ბირთვს წარმოადგენს გალავნის ცენტრში აღმართული მთავარი ნაგებობა, რომელსაც აქვს მინაშენები სამხრეთიდან, დასავლეთიდან და ჩრდილოეთიდან. ტაძარი სხვადასხვა დროს გამოკვლეული აქვთ ხელოვნების ისტორიის მკვლევარებს: მარი ბროსეს, ს. გორგაძეს, ე. თაყაიშვილს, შ. ამირანაშვილს, ვ. ბერიძეს, რ. შმერლინგსა და სხვ.
უბისის ტაძრის აშენების თარიღის შესახებ მკვლევარებს სხვადასხვა მოსაზრება აქვთ. პროფესორმა ს. გორგაძემ 1911 წელს ინახულა ტაძარი და მისი მეცნიერული აღწერა დატოვა. მისი მოსაზრებით, უბისის სამონასტრო კომპლექსის მშენებლობას თავდაპირველად საფუძველი ჩაეყარა IX საუკუნეში, როდესაც საქართველოში არაბთა ბატონობისაგან განთავისუფლების შემდეგ ფართომასშტაბით მიმდინარეობდა სამონასტრო-საგანმანათლებლო კერების მშენებლობა, რომელსაც სათავეში ედგა მწიგნობარი და საეკლესიო მოღვაწე გრიგოლ ხანძთელი. გრიგოლ ხანძთელს და მის მოწაფეებს, ქრისტეფორეს და თეოდორეს, აფხაზთა მეფის, დემეტრეს სამფლობელო ში, მარგვეთში, აუგიათ უბისის მონასტერი.
გიორგი მერჩულე მოგვითხრობს: «მაშინ მამამან გრიგოლ სარწმუნოებისამებრ მეფისა აღაშენა მონასტერი და უწოდა სახელი მისი უბე და ილარიონ ვინმე იერუსალიმით მოსრული, სარწმუნო მოხუცი დაადგინა მამასახლისად».
ხელოვნების ისტორიის მკვლევარის რ. შმერლიგნის გამოკვლევითაც, რომელიც შესრულებულია 1954 წელს და დაბეჭდილია საქართველოს მეცნიერებათა აკადემიის შრომების მე-16 ტომში, უბისის სამონასტრო კომპლექსის მთავარი ტაძარი აგებულია IX-X სს. მიჯნაზე. მისი მოსაზრებით, სტილი და ასოთა მოყვანილობა, რომელიც გამოყენებულია სამონასტრო კომპლექსის ნაგებობაზე, დამახასიათებელი იყო IX-X საუკუნეებისათვის.
ეს წარწერა მიუთითებს, რომ აღნიშნული კოშკი ააგო სიმონ ჭყონდიდელმა 1141 წელს, დემეტრეს მე ფობის დროს. მეცნიერები ვარაუდობენ, რომ ამ სვეტზე უნდა გაეტარებია ჭყონდიდელს სიცოცხლის ბოლო წლები. სვეტი არ ჰგავს უფრო ადრე გავრცელებულ მესვეტეთა თვით მწვალებლობისათვის განკუთვნილ სამყოფს.
ვახტანგ ცინცაძემ 1969 წელს სპეციალური გამოკვლევა უძღვნა უბისის სვეტს, სადაც ვკითხულობთ: „უბისის სვეტი შირიმის ქვით ნაგები ოთხსართულიანი შენობაა, თითოულ სართულში თითო ოთახით, ჩვენამდე გადაუკეთებლადაა მოღწეული. სვეტში შესასვლელი პირველი სართულიდან ყოფილა. პირველ სართულ ში ყოფილა საკუჭ ნაო (2,2X2,2 მ), ღრმა და ფართო დარაბებიანი განჯინებით. იქ მისადგმე ლი კიბით ჩადიოდნენ მეორე სართულიდან, რომელიც საცხოვრებელ ოთახს წარმოადგენდა (2,55X3.00მ), დიდი ბუხრით, განჯინებითა და საპირფარეშოთი. thumb|300px|left|ტაძრის შესასვლელიკარგად ყოფილა გაშუქებული სამი სარკმელითა და ფართო კარით. ამ ოთახიდან ქვის მოსახერხებელი კიბის საშუალებით ზედა ოთახში (3,05ჟ3,30 მ.) ადიოდნენ, რომელიც სალოცავად და სამუშაოდ უნდა ყოფილიყო განკუთვნილი. მის სამ კედელ ში თითო სარკმელი იყო დატანებული, აქვე ყოფილა ღრმა ნიშები, ალბათ, სქელტანიანი ხელნაწერი წიგნების დასაწყობად. დასავლეთის კედელ ში გაჭრილი კარი გადიოდა ხის გადაკიდებულ აივანზე, რომლიდანაც იგი გადაჰყურებდა მონასტრის მთავარ ტაძარს, მის იქით კი „მიტოვებულ“ ქვეყანას. გადამხურავი თაღის სამხრეთ-დასავლეთ კუთხეში ასასვლელი ხვრელია, აქედან მისადგომი კიბით ზედა სართულში ადიოდნენ. ეს თავდასაცავად განკუთვნილი სართულია სალოდეებით, თითო-თითო კედელში. ყველაზე უკეთ შერჩენილია დასავლეთის კედელი, რომელიც შირიმის კრონშტეინზე აგურით გადაყვანილ თაღს წარმოადგენს“.
მონასტერში საუკუნეების განმავლობაში ხდებოდა წიგნების გადაწერა, არსებობდა ჭედურობის და ხატწერის სკოლები. ყურადღებას იქცევს მდ. ძირულას მარცხენა მხარეს, ტაძრის სიახლოვეს, «ყინყიბოურის» მაღალ გორაკზე შემორჩენილი ნანგრევები. აქ დაცულია ჭურები, რომელთა ტევადობა 100-200 ფუთს შეადგენს. სოფლის მოსახლეობის გადმოცემით, ამ ჭურებში მაშინდელი მოსახლეობა წყლისა და ღვინის მარაგს ინახავდა.
ფრესკები
XIV ს. მეფე გიორგი ბრწყინვალის დროს უბისის ტაძარი მოიხატა. შ. ამირანაშვილის გამოკვლევით, უბისის კედლის მხატვრობა შესრულებულია მხატვარ დამიანეს მიერ, მაგრამ აკადემიკოს ვ. ბერიძის აზრით, დიდი ხელოვანი ფერმწერი მხატვარი დამიანე თვითონ კი არ არის ამ მხატვრობის შემსრულებელი, არამედ მისი აღზრდილი და მო­წაფე გერასიმე.
ტაძარში წარმოდგენილია ყველა საუფლო დღესასწაულის ბრწყინვალე კომპოზიცია: ხარება, ბზობა, ჯვარცმა, აღდგომა, ნათლისღება და სხვა. ფრესკებს შორის გამოირჩევა „უბისის წმინდა გიორგის ფრესკა“ და „საიდუმლო სე­რობა“.
სქოლიო
კატეგორია:ხარაგაულის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
საქართველოს ეროვნული გვარდია
საქართველოს ეროვნული გვარდია — სამხედრო ორგანიზაცია საქართველოს თავდაცვის სამინისტროს შემადგენლობაში დეპარტამენტის სახით. მისი დანიშნულებაა: შეიარაღებული ძალების რეზერვის მომზადება-გადამზადება, სამობილიზაციო რესურსების მართვა; სამხედრო ოპერაციების დროს მხარდამჭერი და უსაფრთხოების ოპერაციების ჩატარება; საგანგებო სიტუაციების დროს სამოქალაქო ხელისუფლების მხარდაჭერა.
გვარდია შეიქმნა 1990 წლის 20 დეკემბერს, საქართველოს უზენაესი საბჭოს გადაწყვეტილებით „საქართველოს რესპუბლიკის შინაგანი ჯარების, ეროვნული გვარდიის შექმნის შესახებ“ საქართველოს რესპუბლიკის კანონის მიღებით, როგორც რესპუბლიკის შინაგან საქმეთა სამინისტროს შინაგანი ჯარები, რითაც დაიწყო საქართველოს შეიარაღებული ძალების ჩამოყალიბება.
XX საუკუნის 90-იან წლებში საქართველოს ერთიანობისთვის წარმოებულ ბრძოლებში ეროვნული გვარდია წარმოადგენდა ქართული შეიარაღებული ძალების ძირითად ბირთვს. 600-ზე მეტმა გვარდიელმა სამშობლოს ერთიანობასა და თავისუფლებას საკუთარი სიცოცხლე შესწირა. 2000 წლამდე ეროვნულ გვარდიაში თავმოყრილი იყო საბრძოლო და სასწავლო ქვედანაყოფები, ხოლო 2000 წლიდან აშშ-ის ევროპული სარდლობისა და გენერალ დევიდ პოიტრესის რეკომენდაციების გათვალისწინებით, ეროვნულ გვარდიას ახალი როლი და ფუნქციები განესაზღვრა, განხორციელდა შესაბამისი სტრუქტურული ცვლილებები.
საქართველოს თავდაცვის 2004-2006 წლის სამხედრო დოქტრინიდან გამომდინარე, ეროვნული გვარდიის პრიორიტეტებია: შეიარაღებული ძალების რეზერვის მომზადება-გადამზადება, სამობილიზაციო რესურსების მართვა, საბრძოლო წვრთნების ორგანიზება და განხორციელება, რეზერვის მობილიზაციის დაგეგმვა და მართვა, საჯარისო მობილიზაციის ჩატარება სრული მოცულობით ყოველგვარ პირობებში. სამხედრო ოპერაციების დროს, მხარდამჭერი და უსაფრთხოების ოპერაციების ჩატარება (ზურგის ოპერაციები), საგანგებო სიტუაციების დროს სამოქალაქო ხელისუფლების მხარდაჭერა, შეიარაღებული ძალების შენაერთების, დანაყოფების და ნაწილებისათვის ხელშეკრულების საფუძველზე მოქალაქეთა შერჩევა და დაკომპლექტება.
რესურსები ინტერნეტში
კატეგორია:საქართველოს შეიარაღებული ძალები
აპოფიზი (მრავალმნიშვნელოვანი)
აპოფიზი შეიძლება აღნიშნავდეს:
ჰაბანერა
ჰაბანერა (ესპ. habanera < Habana — ქალაქი ჰავანა. უფრო სწორია — აბანერა) — კუბური ცეკვა და სიმღერა. ცნობილია აგრეთვე „დანსას“ სახელწოდებით. წარმოშობილია ევროპული კონტრდანსიდან. გავრცელებულია მთელ ლათინურ ამერიკაში. ქრესტომათიული ნიმუშია ს. ირადიერის „ლა პალომა“. ჰაბანერის მუსიკალური ფორმა გამოყენებული აქვთ ჟ. ბიზეს (ოპერა „კარმენში“), კ. დებიუსის („საღამო გრანადაში“ — ფორტეპიანოსათვის), მ. რაველს (ხმისა და ფორტეპიანოსათვის) და სხვა კომპოზიტორებს.
ლიტერატურა
კატეგორია:კუბური კულტურა კატეგორია:ცეკვა
რუსეთის ეკონომიკა
მინი|[[მოსკოვი-სიტი|მოსკოვის საერთაშორისო ბიზნეს ცენტრი]] რუსეთის ეკონომიკა — ნომინალური ეშპ-ის მიხედვით მეთერთმეტე ეროვნული ეკონომიკა მსოფლიოში (2006 წლის მონაცემებით). რუსეთის წვილი მსოფლიოს ეშპ-ში 2006 წელს 3,09%-ს შეადგენდა. ქვეყნის ეშპ-მა 2006 წელს შეადგინა 987,94 მლრდ დოლარი. 2007 წელს სწრაფის ზრდის წყალობით (7,8%), რუსეთის წვლილი გაიზარდა 3,2%-მდე (აშშ-ის წვლილი შეადგენს 21%-ს).
რუსეთის პოსტსაბჭოთა ეკონომიკის ფორმირების საფუძველს პრივატიზაცია წარმოადგენას, რომელმაც უზრუვნველყო კაპიტალის დაგროვება. მსყიდველობითუნარიანობის პარიტეტის მიხედვით რუსეთის ეშპ 2005 წელს შეადგენდა 1697,5 მილიარდ დოლარს, ხოლო 2006 წელს იგი 1880 მილიარდამდე გაიზარდა (2007 წელს — 2080 მლრდ დოლ.).
რესურსები ინტერნეტში
* კატეგორია:ევროპის ეკონომიკა ქვეყნის მიხედვით
თითა ქართლური
თითა ქართლური, თითა ყურძენი, ატენის თითა, ატენური თითა, ყვითელი — ქართული აბორიგენული თეთრყურძნიანი საღვინე ვაზის ჯიში ქართლიდან.
თითა ქართლურს აღმოსავლეთ და დასავლეთ საქართველოს ვაზის ჯიშთა შორის შუალედური ადგილი უჭირავს. აღმოსავლური თვისებებიდან მისთვის დამახასიათებელია მარცვლის ფორმა. დასავლეთის ჯგუფიდან კი — მტევნის ზომა, ახალგაზრდა ყლორტის შებუსვა და ა.შ. მისი მცირე ნარგავები ქართლის ცენტრალურ რაიონებში და მესხეთშია თავმოყრილი.
ბოტანიკური აღწერა
ზრდასრული ფოთოლი საშუალო ზომისაა, მომრგვალო ან ოდნავ ოვალური ფორმის, ხუთნაკვთიანი. ფოთლის ქვედა მხარეს ძარღვებს შორის არე შიშველია ან გასდევს უმნიშვნელო აბლაბუდისებრი შებუსვა. ყვავილი ორსქესიანია. მტევანი საშუალოზე დიდი ზომისაა, ცილინდრულ-კონუ-სური ფორმის, ფრთიანი, კუმსი, გვხვდება საშუალო სიკუმსისა და თხელი მტევნებიც. მარცვალი საშუალო ზომისაა, მოგრძო-ოვალური. სიმწიფის პერიოდში აქვს მომწვანო-მოყვითალო ელფერი. თხელკანიანია, ცვილისებრი ფიფქით ოდნავ დაფარული. რბილობი საკმაოდ ხორციანი და წვნია-ნია ძალიან ტკბილი და სასიამოვნო გემოთი.
თითა ქართლური ძლიერი ზრდითა და საშუალომოსავლიანობით გამოირჩევა. სავეგეტაციო პერიოდის ხანგრძლივობა კვირტის გაშლიდან სრულ სიმწიფემდე დაახლოებით 167 დღეა. მტევნის საშუალო წონა 155-180 გრამია, საჰექტარო მოსავლიანობა კი 6.7-9.0 ტონა. ყურძნის სრული სიმწიფის პერიოდში მისი შაქრიანობა აღწევს 19.4-20%-ს, მჟავიანობა — 5.3-6 გ/ლ-ს.
ლიტერატურა
კატეგორია:ქართლის ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
ზუდალი
ზუდალი — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, კვაშხიეთის თემში.
დემოგრაფია
2014 წლის აღწერის მონაცემებით სოფელში ცხოვრობს 32 ადამიანი.
სქოლიო
კატეგორია:ონის მუნიციპალიტეტის სოფლები
ჰარი პოტერი და სიკვდილის საჩუქრები
მინი|220px
ჰარი პოტერი და სიკვდილის საჩუქრები (Harry Potter and the Deathly Hallows) — მეშვიდე და უკანასკნელი წიგნი ჰარი პოტერის რომანების სერიაში, რომლის ავტორი არის ჯოან როულინგი.
რომანის გამოცემა
ჯოან როულინგმა ამ წიგნზე მუშაობა დაასრულა 2007 წლის 11 იანვარს, ედინბურგში. გამოცხადებული იყო, თითქოს წიგნი გამოიცემოდა 21 ივლისს, 00:01-ზე გრინვიჩის დროით, მაგრამ წიგნის გაყიდვამდე 5 დღით ადრე ინტერნეტში გაჩნდა მისი ფოტოსურათები და გვერდების დასკანირებული ვერსიები (წიგნის აშშ გამოცემიდან). ეს ნამდვილი გამოცემის სურათები იყო და წიგნის მოყვარულებმა თარგმნეს გვერდები რამდენიმე ენაზე. მოგვიანებით აღმოჩნდა, რომ შეცდომა დაუშვა ინტერნეტ-მაღაზიამ DeepDiscount.com, რომელმაც დაარღვია კანონი და წიგნის 1200 ასლი გაუგზავნა მათ, ვინც წინასწარ შეუკვეთა იგი.
სახელწოდება
წიგნის სახელწოდებაზე ავტორისგან ცნობილი გახდა 2006 წლის 21 დეკემბერს, მისი ოფიციალური ვებ გვერდის მეშვეობით, მაგრამ მისი ამოცნობა შესაძლებელი იყო მხოლოდ გამომცემლობა Bloomsbury-ის საიტზე განთავსებული სპეციალური ვიქტორინის შემდეგ. მთარგმნელებისათვის როულინგმა გამოაქვეყნა წიგნის მეორე სახელწოდებაც - Harry Potter and the Relics of Death (სიტყვასიტყვით: ჰარი პოტერი და სასიკვდილო რელიკვიები) - ეს უფრო აადვილებს მისი სახელწოდების სხვა ენებზე თარგმნას.
სიუჟეტი
ვოლდემორთან შეკრების შემდეგ სიკვდილის მხვრელები გადაწყვიტავენ ჰარის თავს დაესხან მაშინ, როდესაც იგი ფენიქსის ორდენის წევრები მას ერთ-ერთი წევრის ოჯახში გადაიყვანენ. ისინი თავს ესხმიან ჰარისა და მის მეგობრებს გადაფრენისას, რასაც ეწირება ბუ ჰედვიგი. ჰარის ჯადოსნური ჯოხი მოულოდნელ შელოცვას ისვრის და ბნელი მბრძანებლის ჯოხი, რომელიც მან ლუციუს მალფოისგან აიღო, იმტვრევა.
ბილ უისლის ქორწილის წინ მეგობრების სამეულს აკითხავს მაგიის მინისტრი რუფუს სკრიმჯერი, რომელმაც ბავშვებს უნდა გადასცეს დამბლდორის ანდერძით გათვალისწინებული ნივთები - გოდრიკ გრიფინდორის ხმალი, წიგნის „მგოსანი ბიდლის ზღაპრები“, დელუმინატორი (შუქის შეწოვის და გამოშვების მოწყობილობა) და ჰარის მიერ პირველად დაჭერილი სნიჩი. მაგრამ ხმალს ჰარის არ აძლევენ, რადგან ის დამბლდორს არ ეკუთვნოდა. ქორწილში ჰარი გაიცნობს ლუნა ლავგუდის მამას, ქსენოფილიუსს, რომელსაც გულზე დამაგრებული აქვს უცნაური სამკუთხედი ნიშანი.
ამ დროს საზარელი ამბები მჟღავნდება: სკრიმჯერი მოკლულია, ვოლდემორი აკონტროლებს სამინისტროს, ხოლო სიკვდილის მხვრელები თავად ჩნდებიან ქორწილში. ჰერმიონი, რონი და ჰარი ტრანსგრესირების დახმარებით ლონდონში ინაცვლებენ, სადაც სახლდებიან გრიმოს მოედანზე. ჰარის ბრძანებით ელფი კრიჩერი (რომელიც ამიერიდან მას ემსახურება) პოულობს მუნდუნგუს ფლეტჩერს და სირიუსის სახლში მოჰყავს. მუნდუნგუსი აღიარებს, რომ ნამდვილი ჰორკრუქსი-მედალიონი (რომელსაც ბავშვები ეძებენ) ქრთამის სახით გადასცა სამინისტროს თანამშრომელ დოლორეს ამბრიჯს.
მცირე მომზადების შემდეგ მეგობრები მრავალწვნიანი სასმელის დახმარებით ემსგავსებიან სამინისტროს თანამშრომლებს და უპრობლემოდ შედიან შენობაში. ისინი იპარავენ მედალიონს ამბრიჯისგან. იმ წუთებიდან მეგობრები იძულებულები არიან, ყოველი დღე გაატარონ საზოგადოებისგან შორს, ტყეებში, კარავში, შეიცვალონ ადგილსამყოფელი და დამცავი შელოცვების იმედი იქონიონ.
მეგობრები მორიგეობით ატარებენ გულზე მედალიონს და მორიგეობით ყარაულობენ ღამ-ღამობით კარავს. რონი, რომელზეც ჰორკრუქსი მეტად მოქმედებს, იწყებს წუწუნს და გაღიზიანებას. ჰარისთან და ჰერმიონთან შელაპარაკების შემდეგ იგი ტოვებს მათ და ქრება. მარტოდ დარჩენილი მეგობრები ეწვევიან გოდრიკის ღრმულს, სადაც გრიფინდორის ხმლის მოძებნის იმედი აქვთ. მაგრამ ვოლდემორის გველის, ნაგინისგან შეშინებულები, იქაურობას ტოვებენ.
ერთხელ ღამით, როდესაც ჰარი კარავს დარაჯობს, ის ხედავს პატრონუსს, რომელიც ძუ-ირემის ფორმას ატარებს. პატრონუსი ჰარის მიიყვანს გაყინულ ტბასთან, რომლის ფსკერზეც გრიფინდორის ხმალია დამარხული. ჰარი ჩაყვინთავს მის ამოსაღებად, მაგრამ ამ დროს მედალიონი-ჰორკრუქსი იწყებს მის გაგუდვას. მოულოდნელად ჩნდება დაბრუნებული რონი, რომელიც გადაარჩენს მეგობარს. ისინი ხმლით ერთად ანადგურებენ მედალიონს.
ბილთან და ფლერთან სტუმრობისას ბავშვები ასაფლავებენ დობის და გამოჰკითხავენ ოლივანდერსა და გრიპჰუკს ჯოხისა და ხმლის შესახებ. ერთად მეგობრები შეიმუშავებენ ბანკის გაძარცვის გეგმას. სანაცვლოდ გობლინი გრიფინდორის ხმალს ითხოვს.
ისინი იცვლიან იერს და უჩინმაჩინის მოსასხამით და იმპერიუსის შელოცვით ბელატრისას აკლდამაში შედიან, საიდანაც ჰაფლეპაფის ფიალას იპარავენ. გობლინი გარბის ხმლით, ხოლო ჰარი, რონი და ჰერმიონი, დაცვისგან გაქცევისას, მიფრინავენ დრაკონით, რომელიც დარაჯობს ბანკის განძეულს. ვოლდემორი შეიტყობს, რომ მის ჰორკრუქსებს საშიშროება ემუქრება და გადაწყვიტავს, თავად შეამოწმოს, ყველა თავის ადგილზეა თუ არა. მის გონებაში შეღწევით ჰარი დაადგენს, რომ ერთ-ერთი ამ ჰორკრუქსებიდან ჰოგვორტსში ინახება.
ჰოგვორტსში მეგობრები შედიან აბერფორტ დამბლდორის დახმარებით. იწყება დიდი აჯანყება ჰოგვორტსს დაპატრონებული სიკვდილის მხვრელების წინააღდეგ. სევერუს სნეიპი, რომელიც დანიშნული იყო ჰოგვორტსის დირექტორად, ამასობაში იქაურობას ტოვებს. მასწავლებლები ორგანიზებას უწევენ მოსწავლეთა ევაკუაციას. ჩნდებიან ფენიქსის ორდენის წევრები. ჰარი რეივენკლოს აჩრდილს, რუხ ქალბატონს მიმართავს და ცდილობს, გამოჰკითხოს ყველაფერი დიადემის შესახებ. იგი მოუთხრობს, რომ ტომ მარვოლო რედლმა სტუდენტობის დროს თავად მოიპარა ეს ნივთი. მაშინ ჰარის ახსენდება, რომ დიადემა დამალულ ოთახში დაინახა. დიადემის მოპოვებისა და განადგურების შემდეგ ჰარი მიემართება ქოთქოთა ქოხისკენ. იქ ვოლდემორი თავის გველს უბრძანებს, მოკლას სნეიპი, ვინაიდან თვლის, რომ ამით იგი თავად გახდება დიდგულას ჯოხის პატრონი (ვინაიდან სნეიპმა მოკლა დამბლდორი და ჯოხი სნეიპთან გადავიდა). ვოლდემორი ქოხს ტოვებს უფრო ადრე, ვიდრე სნეიპი კვდება. სიკვდილის წინ სევერუსი ასწრებს ჰარისთვის რამდენიმე მოგონების გადაცემას. ვოლდემორი ბრძოლას ერთი საათით წყვეტს და ჰარის კვლავ ულტიმატუმს უყენებს და სთავაზობს, ერთი საათის განმავლობაში თავად ჩაბარდეს მას.
ჰარი დამბლდორის საფიქრელაში სნეიპის მოგონებებს ათვალიერებს. იგი ხედავს, რომ სევერუსი ბოლომდე დამბლდორის ერთგული იყო და ბავშვობიდან შეყვარებული იყო ჰარის დედაზე, ლილიზე. პოტერი შეიტყობს, რომ იგი თავად არის მეშვიდე ჰორკრუქსი, რომელიც შემთხვევით იქნა შექმნილი, მაშინ, როდესაც ვოლდემორი მის მოკვლას ცდილობდა. სანამ ჰარი ცოცხალია, ვოლდემორიც იცოცხლებს. ერთ-ერთ მოგონებაში დამბლდორი სნეიპს უხსნის, რომ ჰარის საკუთარი თავის გაწირვა მოუწევს.
რიმუს ლუპინი, ნიმფადორა ტონკსი, ფრედ უისლი და კოლინ კრივი იღუპებიან ბრძოლაში. ჰარი შეატყობინებს ნევილს, რომ აუცილებელია ვოლდემორის გველის მოკვლაც და მიდის აკრძალულ ტყეში, სადაც ვოლდემორი და სიკვდილის მხვრელები იმყოფებიან. ყველას წინაშე ვოლდემორი მას კლავს.
ჰარი ჩნდება უცნაურ ადგილზე, რომელიც ჰგავს კინგს-კროსის სადგურს. საიდანღაც ჩნდება დამბლდორი. იგი უხსნის ჰარის, რომ სიკვდილი მას არ შეეხო, ვინაიდან ვოლდემორი თავისი სხეულის აღსადგენად მის სისხლს იყენებდა. ჰარიში კვდება ვოლდემორის ის ნაწილი, რომელიც ჰორკრუქსად ითვლებოდა. პოტერი გონს მოეგება, მაგრამ განასახიერებს, თითქოს მკვდარია. გახარებული ვოლდემორი და მხვრელები ტოვებენ იქაურობას. ჰარი მიჰყავს დამწუხრებულ ჰაგრიდს. ჰოგვორტსში ვოლდემორს ებრძვის ნევილი. იგი გამანაწილებელი ქუდიდან გრიფინდორის ხმალს იღებს და ვოლდემორის გველს კლავს. ამრიგად, განადგურებულია ყველა ჰორკრუქსი. მხვრელები აგებენ ბრძოლას. მოლი უისლი კლავს ბელატრისა ლესტრეინჯს. ჰარი უხსნის ვოლდემორს, რომ დამბლდორის დიდგულას ჯოხის ნამდვილი მფლობელი არა სნეიპი, არამედ დრაკო მალფოი იყო. რადგან ჰარიმ მოგვიანებით მიითვისა დრაკოს ჯოხი, მისი პატრონი ჰარია. ვოლდემორი ცდილობს ჰარის მოკვლას. მაგრამ ჯოხი ამაზე უარს ამბობს და შელოცვა ირეკლება. ვოლდემორი კვდება. მიუხედავად მძიმე დანაკარგებისა, ყველა ზეიმობს მტრის დამარცხებას.
აპოფიზი (გეოლოგია)
აპოფიზი — დიდი ზომის მაგმური სხეულის ერთი ან რამდენიმე ძარღვისებრი განშტოება. როგორც წესი აგებულია ისეთი ქანებით, რომლებიც წააგავს მთავარ მაგმატურ სხეულს. თუმცა ამ უკანასკნელისაგან განსხვავდება წვრილკრისტალური ან პორფირული აგებულებით.
ტომ ვულფი
თომას კენერლი „ტომ“ ვულფი (Thomas Kennerly „Tom“ Wolfe; დ. 2 მარტი, 1931 — გ. 14 მაისი, 2018, ნიუ-იორკი) — ამერიკელი ჟურნალისტი და მწერალი, რომელიც „ახალი ჟურნალისტიკის“ ერთ-ერთი დამფუძნებლად მიიჩნევა.
ჰარი პოტერი და სიკვდილის საჩუქრები
მოკლული/დაღუპული პერსონაჟები
ფრედ უისლი, ნიმფადორა ტონქსი, რემუს ლუპინი, ბელატრისა ლესტრეინჯი, ანტონინ დოლოხოვი, კოლინ ქრივი, სევერუს სნეიპი, ტედ ტონქსი, გობლინები, ვოლდემორი, დობი, ბათილდა ბეგშოთი, სირიუს ბლექი, ალბუს დამბლდორი.
დამატებითი ინფორმაცია
წიგნში საუბარია შემდეგი პერსონაჟების დაღუპვაზე:
აპოფიზი (გეოლოგია)
ლიტერატურა
კატეგორია:ინტრუზიები
ტომ ვულფი
დაიბადა რიჩმონდში, ვირჯინია. დაამთავრა ვაშინგტონისა და ლის უნივერსიტეტი (1951). დოქტორის ხარისხი იელის უნივერსიტეტში მიენიჭა ამერიკანისტიკის სპეციალობით (1957). მუშაობდა რეპორტიორად გაზეთებში „სპრინგფილდ იუნიონი“, „ვაშინგტონ-პოსტი“, „ნიუ-იორკ ჰერალდ ტრიბიუნი“, ასევე წერდა ჟურნალებისთვის „ნიუ-იორკ მეგეზინი“, „ესქუაირი“ და „ჰარპერსი“. 1987 წელს გამოიცა მისი პირველი რომანი „ამბიციების კოცონი“, რომელმაც კრიტიკული აღიარება და კომერციული წარმატება მოიპოვა. წიგნის მიხედვით ბრაიან დე პალმამ ამავე სახელწოდების ფილმი გადაიღო.
სქოლიო
კატეგორია:ამერიკელი ჟურნალისტები კატეგორია:ამერიკელი მწერლები კატეგორია:XX საუკუნის ამერიკელი რომანისტები კატეგორია:XXI საუკუნის ამერიკელი ესეისტები კატეგორია:XXI საუკუნის ამერიკელი რომანისტები კატეგორია:ამერიკელი ათეისტები კატეგორია:ამერიკელი მამაკაცი ესეისტები კატეგორია:ამერიკელი მამაკაცი ჟურნალისტები კატეგორია:ამერიკელი მამაკაცი რომანისტები კატეგორია:ამერიკელი სატირისტები კატეგორია:ვიკიპედიის კრიტიკოსები კატეგორია:ვირჯინიელი ჟურნალისტები კატეგორია:ვირჯინიელი რომანისტები კატეგორია:XX საუკუნის ამერიკელი მამაკაცი მწერლები კატეგორია:XXI საუკუნის ამერიკელი მამაკაცი მწერლები
ჰარი პოტერი და სიკვდილის საჩუქრები
დამატებითი ინფორმაცია
ჰოგვორტსისათვის ბრძოლაში დაიღუპა დაახლოებით 50 ადამიანი. მათი სახელები მითითებული არ არის. რადიოგადაცემიდან, რომელსაც მეგობრები კარავში უსმენენ, ცნობილი ხდება, რომ ხუთი წევრისგან შემდგარი მაგლების უცნობი ოჯახი მოკლული იქნა სიკვდილის მხვრელების მიერ. გარდა ამისა, ცნობილია, რომ ჰარის, რონისა და ჰერმიონის ბანკიდან გაქცევის შემდეგ ვოლდემორმა მოკლა ყველა იქაური გობლინი.
სქოლიო
კატეგორია:წიგნები ჰარი პოტერის შესახებ კატეგორია:2007 წლის რომანები
კანდეიასი (ბაია)
კანდეიასი (Candeias) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება სალვადორის აგლომერაციის მეზორეგიონს.
2010 წლის მონაცემებით, მოსახლეობა 84 121 ადამიანს შეადგენდა. ფართობი 264.487 კმ²-ია. მოსახლეობის სიმჭიდროვე 318.05 კმ²-ზე.
რესურსები ინტერნეტში
კატეგორია:ბაიას შტატის მუნიციპალიტეტები
ხოსე მორელოსი
thumb|250px|ხოსე მორელოსი ხოსე მარია ტეკლო მორელოს ი პავონი (José María Teclo Morelos y Pavón) (30 სექტემბერი, 1765, მორელია, მექსიკა - 22 დეკემბერი, 1815, ეკატეპეკ-დე-მორელოსი, მექსიკა) - კათოლიკე მღვდელი. მექსიკის ეროვნული გმირი. მიგელ იდალგოს დახვრეტის შემდეგ სათავეში ჩაუდგა მექსიკელი ხალხის ომს დამოუკიდებლობისათვის.
რესურსები ინტერნეტში
კატეგორია:მექსიკის გმირები კატეგორია:დაბადებული 1765 კატეგორია:გარდაცვლილი 1815 კატეგორია:გენერალისიმუსები
შვედეთის პოლიტიკური სისტემა
შვედეთის პოლიტიკური სისტემა კონსტიტუციურ მონარქიას ეფუძნება. სახელმწიფოს მეთაურია მეფე. ქვეყანას მართავს მთავრობა პრემიერ-მინისტრის ხელმძღვანელობით, რომელსაც პარლამენტი — რიქსდაგი ირჩევს. პარლამენტი საყოველთაო არჩევნებით ოთხ წელიწადში ერთხელ კომპლექტედება. შვედეთის დღევანდელი მეფე 1973 წლიდან  კარლ XVI გუსტავია.
აღმასრულებელი ხელისუფლება მთავრობას ეკუთვნის, საკანონმდებლო კი სახალხო წარმომადგენლობა რიქსდაგს. შვედეთის სასამართლო სისტემა დამოუკიდებელია.
მმართველობის შვედური მოდელის პოპულარობა ტრადიციებს ემყარება. შვედეთის რიქსდაგს ფესვები გერმანული ტომების, თინგების სასამართლო სისტემიდან აქვს, როდესაც ვიკინგების ეპოქაში მეფე არჩევითი იყო.
შვედეთის მონარქების შესახებ უძველესი ისტორიულად სანდო წყაროები სვეებთა სამეფოზე შექმნილ ლეგენდებშია ნაპოვნი, რომლებიც IX საუკუნეს განეკუთვნება. ამ ლეგენდებში ქრისტიანი მისიონერის ანსგარის მოგზაურობაზეა მოთხრობილი სვეებთა დედაქალაქ ბირკაში. თუმცა შვედი მეფეების ზუსტი სახელები უკვე 980 წლის შემდეგ გახდა ცნობილი.
შვედეთის მთავრობა საპარლამენტო მმართველობის პრინციპს (იურიდიულად 1975 წლიდან, ფაქტობრივად 1917 წლიდან) იცავს.
რესურსები ინტერნეტში
კატეგორია:შვედეთის პოლიტიკა
ნეგროსი
ადმინისტრაციული დაყოფის თვალსაზრისით ეს ტერიტორია იყოფა ორ პროვინციად: აღმოსავლეთი ნეგროსი და დასავლეთი ნეგროსი, ნეგროსი შედის აღმოსავლეთ ვისაიას რეგიონში. კუნძულს ესაზღვრება: ვისაიანის და სიბუიანის ზღვები, სამხრეთიდან კი სულუს ზღვა. კუნძულის უმაღლესი წერტილია ვულკანი კალპონი (2460 მ). უდიდესი ქალაქი — ბალკოდო. კუნძულზე ვრცელდება სუბეკვატორული კლიმატური სარტყელი, აქ ყოველწლიური ნალექების რაოდენობა შეადგენს 1600—2000 მმ. კუნძულზე განვითარებულია სოფლის მეურნეობა, აქ მოჰყავთ შაქარი.
ნეგროსზე მოსახლეობა უძველესი დროიდან სახლობდა. ესპანელებისგან გათავისუფლების შემდეგ აქ შეიქმნა ნეგროსის რესპუბლიკა, რომელმაც 1898 წლიდან 1901 წლამდე იარსება
თქვაფუნა
თქვაფუნა, თქვაფა რაჭული — ქართული აბორიგენული თეთრყურძნიანი საღვინე ვაზის ჯიში რაჭა-ლეჩხუმიდან.
ბოტანიკური აღწერა
ზრდასრული ფოთოლი საშუალო და საშუალოზე დიდი ზომისაა, მომრგვალო, სამ-ხუთნაკვთიანი. ფოთლის ქვედა მხარე დაფარულია სქელი აბლაბუდისებრ-ქეჩისებრი შებუსვით. ყვავილი ორსქესიანია. მტევანი საშუალო ზომისაა, ცილინდრული, ზოგჯერ ცილინდრულ-კონუსური ფორმის, საშუალო სიკუმსის ან თხელი. მარცვალი — საშუალო ზომის, მომრგვალო, მომწვანო-მოყვითალო. კანი თხელი და მკვრივი აქვს, ცვილისებრი ფიფქით სქლად დაფარული. რბილობი წვნიანი და ტკბილია. წიპწები გარსშია მოქცეული.
თქვაფუნა საშუალო ზრდისაა. სავეგეტაციო პერიოდი 164 დღეა. სრულ სიმწიფეში სექტემბრის შუა რიცხვებში შედის. მტევნის საშუალო წონა 150 გრამია. საჰექტარო მოსავლიანობა 8.0-10.0 ტონაა. ყურძნის სრული სიმწიფის პერიოდში მისი შაქრიანობა აღწევს 18.4%-ს, ხოლო მჟავიანობა — 7.6 გ/ლ-ს.
გამოიყენება სუფრის თეთრი მშრალი ღვინისა და საბრენდე სპირტის დასამზადებლად.
ლიტერატურა
კატეგორია:რაჭა-ლეჩხუმის ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
მანჰეტენის მუნიციპალური შენობა
მანჰეტენის მუნიციპალური შენობა (Manhattan Municipal Building) — 40-სართულიანი შენობა აგებული გაზრდილი სამთავრობო სივრცის მოთხოვნის დასაკმაყოფილებლად 1898 წელს ნიუ-იორკ სიტიში ხუთი რაიონის გაერთიანების შემდეგ. მშენებლობა 1909 წელს დაიწყო და 1915 წელს დასრულდა, რას ასევე ნიუ-იორკში მოძრაობის „ქალაქი-მშვენიერი“ დასასრული გახდა.
შენობამ განსაკუთრებული გავლენა იქონია სამოქალაქო მშენებლობაზე სხვა ამერიკულ ქალაქებში. მასში გამოყენებული ბოზ-არტის სტილის არქიტექტურა პროტოტიპი გახდა ტერმინალ ტაუერისთვის კლივლენდში, ფიშერ ბილდინგისთვის დეტროიტში და ვრაილი ბილდინგისთვის ჩიკაგოში.
ჩემბერსისა და სენტრ ქუჩების გადაკვეთაზე მდებარე ეს მუნიციპალური შენობა ერთ-ერთი უდიდესი სამთავრობა შენობაა მსოფლიოში. მის ძირითად ნაწილში 25 სართულია (33 ლიფტით), კოშკში კი დამატებით კიდევ 15 სართულია. აქ მდებარეობს ქალაქის ცამეტი საზოგადოებრივი სააგენტო და საზოგადოებრივი რადიო სადგური. ყოველწლიურად ამ შენობაში 28.000 ნიუ-იორკელი ქორწინდება.
რესურსები ინტერნეტში
კატეგორია:ნიუ-იორკის არქიტექტურა კატეგორია:მანჰეტენი
მეტეხის კვირაცხოვლის ეკლესია
მეტეხის კვირაცხოვლის ეკლესია — ეკლესია კასპის მუნიციპალიტეტის სოფელ მეტეხის დასავლეთით. თარიღდება გვიანდელი ფეოდალური ხანით.
ეკლესია დარბაზულია (9,7 X 6 მ), ნაგებია რიყის ქვით, შიგნითა კედლები და პილასტრები ქვითაა ნაწყობი, ხოლო კრონშტეინები, კაპიტელები, თაღი, კამარა და კონქი - კარგად შერჩეული მცირე ზომის შირიმის ქვით. ნახევარწრიული აფსიდი დარბაზისაგან მხრებით და მათზე გადაყვანილი შეისრული სატრიუმფო თაღითაა გამოყოფილი. აფსიდის ღერძზე სწორკუთხა სარკმელია, აფსიდის ქვედა ნაწილში თითო სწორკუთხა ნიშია. დარბაზის გრძივი კედლების განაპირა მონაკვეთებში წყვილ-წყვილი პილასტრია, რომლებზეც შეისრული კამარის საბჯენი თაღებია გადაყვანილი.
სამხრეთ ფასადზე შესასვლელი დასრულებულია თაღიანი ტიმპანით, რომელშიც სწორკუთხა შეღრმავებაა. ამ ფასადზე კუთხეები თლილი ქვითაა ნაწყობი. ფასადებზე სარკმლები სწორკუთხაა. აღმოსავლეთ და დასავლეთ ფასადების ფრონტონებზე, კედლის სიბრტყეში თითო შეღრმავებული ჯვარია გამოსახული. თითქმის მთლიანადაა შემორჩენილი თლილი ქვით ნაწყობი თაროსებრი ლავგარდანი.
ლიტერატურა
კატეგორია:კასპის მუნიციპალიტეტის ტაძრები
ჰააგის სკოლა
ჰააგის სკოლა — XIX საუკუნის უკანასკნელი მესამედის ჰოლანდიური ფერწერის რეალისტური სკოლა. ჩამოყალიბდა 1871 წლის შემდეგ ი. ისრაელსის ირგვლივ. ჰააგის სკოლამ შემოქმედებითად გადაამუშავა XVII საუკუნის ჰოლანდიური ხელოვნების ტრადიციები. მისი წარმომადგენლებისათვის დამახასიათებელია ცხოვრების ლირიკული ასახვა და თავისუფალი ფერწერულობა. ჰააგის სკოლის მხატვრები ძირითადად ქმნიდნენ ჟანრულ სურათებს (ი. ისრაელსი), პეიზაჟები (ი. ვაისენბრიუხი, ძმები მარისები, ჰ. მესდაგი), ხატავდნენ ინტერიერებს (ი. ბოსბომი).
ლიტერატურა
კატეგორია:მხატვრული მიმდინარეობები
Lasioglossum minutulum
Lasioglossum minutulum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1853 წელს.
სქოლიო
minutulum
ურმანაევო
ურმანაევო (Урманай; Урманаево) — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2010 წლის მონაცემებით სოფელში ცხოვრობს 256 ადამიანი. რაიონულ ცენტრ ბაკალიდან დაშორებულია 39 კილომეტრით. უახლოესი რკინიგზის სადგურია ტუიმაზი, რომელიც დაშორებულია 79 კმ-ით.
სქოლიო
კატეგორია:ბაკალის რაიონის სოფლები
იეკულსაუ-აუ-დალი
იეკულსაუ-აუ-დალი (Jökulsá á Dal) — მდინარე ისლანდიაში. იეკულსაუ-აუ-დალიზე აშენებულია კარაჰნიუკარის ჰესი. 1994 წელს მდინარეზე გადებული იქნა ხიდი.
რესურსები ინტერნეტში
კატეგორია:ისლანდიის მდინარეები
ნიკარაგუის სოციალისტური პარტია
ნიკარაგუის სოციალისტური პარტია (Partido Socialista Nicaragüense; PSN) — პოლიტიკური პარტია ნიკარაგუაში. დააარსა 1944 წლის ივლისში მარიო ფლორეს ორტისმა. ესაა ნიკარაგუელი კომუნისტების პარტია. 1945-1979 წწ. არალეგალურ მუშაობას ეწეოდა.
PSN-ს ოფიციალური ბეჭვდითი ორგანოა El Popular.
რესურსები ინტერნეტში
კატეგორია:ნიკარაგუის პოლიტიკური პარტიები კატეგორია:პოლიტიკური პარტიები ანბანის მიხედვით
1412
თარიღი უცნობია
*
რამარია
რამარია (Ramaria) — სოკოების გვარი ძარღვასოკოსნაირთა რიგისა, რომელიც 220-მდე სახეობას აერთიანებს. ევროპაში გავრცელებულია 120 სახეობა. იზრდება წიწვოვან და ფოთლოვან ტყეებში, ერთეულებად ან ჯგუფებად ზაფხულიდან შემოდგომამდე, უპირატესობას ანიჭებს კირიან ნიადაგს.
აღწერა
ნაყოფსხეული დიდი ან საშუალო ზომისაა. სუსტად ან ძლიერ დატოტვილი, მყიფე ან კანისებრი, უხეში ან ჟელატინირებული, როგორც წესი ღია ფერის. ზოგიერთი სახეობა ხელის დაჭერისას ფერს იცვლის. საკვებად ვარგისს სახეობებს მოტკბო გემო ახასიათებთ, არასაჭმელ და შხამიან სახეობებს — მწარე.
ჰიფები — ბალთიანი. ცისტიდების გარეშე. სპორები — არაამილოიდური, წვრილი ან მსხვილი, ელიფსოიდური ფორმის, დაფარულია ეკლებით ან მეჭეჭებით ან კიდევ სხვა მოხატულობით, იშვიათად გლუვია.
ისარი (სეზონი 5)
სატელევიზიო სერიალ „ისრის“ (Arrow) მეხუთე სეზონის პრემიერა 2016 წლის 5 ოქტომბერს გაიმართა და 2017 წლის 24 მაისს დასრულდა.იგი შედგებოდა 23 ეპიზოდისგან.
აღწერა
საზღვაო კატასტროფის შემდეგ, მილიარდერი, პლეიბოი ოლივერ ქუინი 5 წლის განმავლობაში ითვლებოდა გარდაცვლილად, მას აღმოაჩენენ ცოცხალს, დაუსახლებელ კუნძულზე წყნარ ოკეანეში. როცა ის დაბრუნდება სახლში (სტარლინგ-სიტში), მისი ერთგული დედა მოირა, უსაყვარლესი და თეა და ერთგული მეგობარი ტომი დახვდებიან დიდი სიხარულით, მაგრამ ისინი ხედავენ, რომ ოლივერი ძლიერ შეცვლილია, თუმცა თვითონ ოლივერი ცდილობს ეს ცვლილებები თავის ხასიათში როგორმე დამალოს.
სქოლიო
კატეგორია:2016 წლის ამერიკული სატელევიზიო სეზონები კატეგორია:2017 წლის სატელევიზიო სეზონები
აპოფიზი (ანატომია)
აპოფიზი (ბერძნ. apophysis - ყლორტი, მორჩი), ცხოველებსა და ადამიანში — ძვლის წანაზარდი, მორჩი, რომელზეც მაგრდება კუნთის მყესი. აპოფიზი ძვლის მთავარი მასის განუყოფელი ნაწილია, რითაც განსხვავდება ეპიფიზისაგან.
ლიტერატურა
კატეგორია:ოსტეოლოგია
There's No Way Out Of Here
„There's No Way Out Of Here“ — ინგლისელი სიმღერების ავტორ და მუსიკოს დეივიდ გილმორის სიმღერა და სინგლი, გამოცემული 1978 წლის 26 მაისს. იგი შეტანილია მის 1978 წლის სტუდიურ ალბომში David Gilmour. სიმღერის ავტორი და პროდიუსერია დეივიდ გილმორი.
სინგლში ასევე შეტანილია ინსტრუმენტული კომპოზიცია „Deafinitely“, იგივე ალბომიდან.
სქოლიო
კატეგორია:1978 წლის სინგლები კატეგორია:1978 წლის სიმღერები კატეგორია:დეივიდ გილმორის სიმღერები
გუაჩიმონტონესი
გუაჩიმონტონესი – კოლუმბამდელი არქეოლოგიური ძეგლი მექსიკაში, ხალისკოს შტატში. მდებარეობს გვადალახარას დასავლეთით, დაახლოებით ერთი საათის სავალ მანძილზე. იგი მთავარი ძეგლია კულტურული საზოგადოებისა, რომელსაც „ტეუჩიტლანის ტრადიციას“ ეძახიან. ეს საზოგადოება, რომელიც არსებობდა ჯერ კიდევ ძვ. წ. 300 წელზე ადრიდან ჩვ. წ. 900-იანი წლების შუამდე.